31. 1. 97 De Europæiske Fællesskabers Tidende Nr. L 29/53 (Retsakter hvis offentliggørelse ikke er obligatorisk) RÅDET RÅDETS BESLUTNING af 27. januar 1997 om bemyndigelse af Republikken Frankrig til i overensstemmelse med artikel 8, stk. 4, i direktiv 92/81/EØF at indføre eller fortsat anvende punktafgiftsfritagelser eller -lempelser for visse typer mineralolie, der anvendes til særlige formål (97/91/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier ('), særlig artikel 8, stk. 4, under henvisning til forslag fra Kommissionen, og ud fra følgende betragtninger: I henhold til artikel 8, stk. 4, i direktiv 92/81/EØF kan Rådet med enstemmighed på forslag af Kommissionen give en medlemsstat tilladelse til at indføre fritagelser for eller lempelser i punktafgifterne for mineralolier, hvis særlige politiske hensyn taler herfor; de franske myndigheder har meddelt Kommissionen, at de fra den 1. januar 1997 ønsker at fritage LPG og naturgas for punktafgifter, når varerne anvendes som motorbrændstof i kollektiv transport inden for rammerne af en fast årlig kvote og et forureningsbegrænsende program, hvorfor proceduren i nævnte direktivs artikel 8, stk. 4, bør kunne finde anvendelse; de øvrige medlemsstater er blevet underrettet herom; Kommissionen og alle medlemsstaterne anerkender, at en sådan fritagelser er begrundet i særlige politiske hensyn og ikke medfører illoyal konkurrence eller forstyrrelser af det indre marked; () EFT nr. L 316 af 31. 10. 1992, s. 12. Direktivet er senest æn- dret ved direktiv 94/74/EF (EFT nr. L 365 af 31. 12. 1994, s. 46). Kommissionen gennemgår regelmæssigt lempelserne og fritagelserne for at sikre, at de fortsat er forenelige med det indre marked og Fællesskabets miljøbeskyttelsespoli- tik; Rådet undersøger senest den 30. juni 1997 situationen på ny — VEDTAGET FØLGENDE BESLUTNING: Artikel 1 Indtil den 30. juni 1997 og i overensstemmelse med artikel 8, stk. 4, i direktiv 92/81/EØF og med forbehold af de forpligtelser, der gælder efter Rådets direktiv 92/82/ EØF af 19. oktober 1992 om indbyrdes tilnærmelse af punktafgiftssatserne for mineralolier (?, tillades Den Franske Republik at fritage LPG og naturgas anvendt som motorbrændstof i køretøjer, der benyttes til lokal kollektiv transport, for punktafgifter indenfor rammerne af en fast årlig kvote. Artikel 2 Denne beslutning er rettet til Den Franske Republik. Udfærdiget i Bruxelles, den 27. januar 1997. På Rådets vegne G. ZALM Formand C) EFT nr. L 316 af 31. 10. 1992, s. 12. Direktivet er senest æn- dret ved direktiv 94/74/EF (EFT nr. L 365 af 31. 12. 1994, s. 46).